system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Comuna Bodești, Neamț?
assistant
Bodești (în trecut, Bodeștii Precistei) este o comună în județul Neamț, Moldova, România, formată din satele Bodești (reședința), Bodeștii de Jos, Corni și Oșlobeni.

Așezare 
Comuna se află în centrul județului, pe malurile Cracăului. Este străbătută de șoseaua națională DN15C, care leagă Piatra Neamț de Fălticeni.

Demografie 

Conform recensământului efectuat în 2021, populația comunei Bodești se ridică la 4.286 de locuitori, în scădere față de recensământul anterior din 2011, când fuseseră înregistrați 4.472 de locuitori. Majoritatea locuitorilor sunt români (88,82%), cu o minoritate de romi (1,24%), iar pentru 9,87% nu se cunoaște apartenența etnică. Din punct de vedere confesional, majoritatea locuitorilor sunt ortodocși (82,57%), cu minorități de adventiști (4,29%) și  (1,75%), iar pentru 10,34% nu se cunoaște apartenența confesională.

Politică și administrație 
Comuna Bodești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna purta denumirea de Bodeștii Precistei, făcea parte din plasa Piatra-Muntele a județului Neamț și era formată din satele Bodeștii Precistei, Oșlobeni, Corni, Strâmbi, Bordea și Dumbrăvile, având în total 2810 locuitori. În comună existau șapte mori de apă, două pive pentru sumane și patru biserici. Anuarul Socec din 1925 o consemnează în plasa Piatra a aceluiași județ, având 3844 de locuitori în satele Bodeștii de Jos, Bodeștii de Sus, Bordea, Cornii-Strâmbi, Dumbravele și Oșlobeni.

În 1950, comuna a fost transferată raionului Piatra Neamț din regiunea Bacău, iar în 1964 a primit numele de Bodești. În 1968, a revenit la județul Neamț, reînființat. Tot atunci a fost desființat satul Dumbravele (comasat cu Oșlobeni), iar satul Bodeștii de Sus a primit denumirea de Bodești.

Monumente istorice 

Patru obiective din comuna Bodești sunt incluse în lista monumentelor istorice din județul Neamț ca monumente de interes local. Două dintre ele sunt situri arheologice: așezarea neolitică ce aparține culturii Cucuteni de la „Cetățuia Frumușica” lângă satul Bodeștii de Jos; și așezarea din secolele al XV-lea–al XVII-lea de la „Strâmbi” (actualmente în satul Corni). Celelalte două sunt clasificate ca monumente de arhitectură: biserica „Sfinții Voievozi” (secolul al XVII-lea) din Bodeștii de Jos; și biserica de lemn „Sfântul Ioan Bogoslov” (1730–1734) din satul Corni.

Vezi și
 Biserica Sfinții Voievozi din Bodeștii de Jos

Note 

Bodești